O 25 d'agosto de 1923 fue fundata a Sociedat Internacional pa a Preservación d'o Bisont, y gracias a la suya labor estió posible a reintroducción d'a especie en o medio natural. A seu d'esta sociedat estió en realidat o Zoo de Francfurt, on trayoron exemplars de zoolochicos y coleccions privatas sin distinción de subespecies, y tamién d'a reserva de Schorfheide (á lo nor-noreste de Berlín), agafatos en 1934 gracias a o intrés que despertó en Hermann Göring, que yera chefe d'as organizacions nacionals alemanas de caza. En ixe inte o numero de bisonts yera por o menos de 56. En l'anyo 2004 nomás en Polonia bi heba més de 600 exemplars.